**Tinklalapis ar svetainė?**

Taip, tinklalapis ir svetainė yra skirtingi kompiuterijos terminai.

    Tinklalapis (angl. web page, page) yra hipertekstu (hipertekstas – tekstas, kurio atskiros dalys siejamos saitais) parašytas žiniatinklio dokumentas (žr. V. Dagienės, G. Grigo, T. Jevsikovos „[Enciklopedinį kompiuterijos žodyną](http://www.likit.lt/term/enc.html)“ (Vilnius, 2008, p. 501), kitaip sakant HTML puslapis.

    Svetainė (angl. web site, site) – rinkinys tinklalapių, kuriuos sieja bendra tematika, priklausomybė vienai įstaigai ar kitokie bendri dalykai. Viename kompiuteryje gali būti kelios svetainės ir atvirkščiai – ta pati (didelė) svetainė gali būti keliuose kompiuteriuose. Svetainės adresu laikomas jos pradžios tinklalapio adresas (žr. ten pat, p. 474).

(Parengta pagal VLKK informaciją)